lflage/wiki-talks huggingface dataset:
Vita:Austin Mahone

message: Az enwikin levő cikk alapján lehetne rajta javítani. – Rlevente  vita 2012. október 19., 22:57 (CEST)
Helló én csak annyit csináltam hogy átfogalmaztam, hogy érthető legyen. Ha van rá igény szívesen utánanézek több adatnak is: Iu vita
thread_title: Untitled
Vita:Szmegma

message: A nemi szerv másodlagos funkciójának helyes leírásához ennek a cikknek a megírása azért fontos, hogy a jelenlegi fityma cikk, erre vonatozó fejezete (ami erősen hiányos is) helyes megalapozott és teljes információt adhasson. A fejezetet azonban nem lehet törölni mert az az egészségvédelmi oktatás szempontjából is fontos. LouisBB vita 2012. október 20., 15:11 (CEST)
thread_title:  A cikk fontoságának megokolása
Vita:Oslo-fjord

message: Kisbetűkkel és szerényen megjegyzem, ha egy magyar földrajzi név településről kapta a nevét nevét, akkor kap egy -i képzőt. Innen, Oslói-fjord. Azért vagyok szerény, mert nem találtam erre szabályt. – SepulturaP's.box 2020. január 2., 19:50 (CET)
thread_title:  Magyar neve
Sablonvita:Szocialista államok

message: Ez ugye csak valami rossz vicc? Amik ezen a sablonon szerepelnek nem kommunista, hanem szocialista államok!
Aki nem tudja mi a különbség a kettő között, annak szívesen elmagyarázom –  Vitya Kirov (김위탸) Itt oltogathatsz (우체국) 2012. október 21., 00:45 (CEST)
Én úgy tudom, kommunizmusnak jelenleg nem csak azt nevezik, ahol megvalósult a kommunizmus (vagyis amilyen állam sose volt), hanem azt is, akik törekednek a kommunizmus elérésére. Mondjuk a szocialista nyilván tényleg pontosabb megnevezés. Alensha 2012. október 21., 01:04 (CEST)
Franciaország mint volt kommunista állam azért elég meghökkentő. --Pagonyfoxhole 2012. október 21., 01:11 (CEST)
Ellenőriztem: a volt kommunista államok egyik ország szócikkébe sincs behelyezve (gyanítom, így, ahogy fel lett bontva a sablon, ez nem is volna lehetséges). Javaslom a "volt..." szekció törlését a sablonból. --Pagonyfoxhole 2012. október 21., 02:26 (CEST)
Szóval, a fentiek értelmében én pedig egy átnevezést javasolnék, mit szóltok hozzá? -- Vitya Kirov (김위탸) Itt oltogathatsz (우체국) 2012. október 21., 09:04 (CEST)
Azért valahol lenne értelme azokat is összeszedni, aminek a múltjában előfordult kommunista kormány. Alensha 2012. október 21., 20:09 (CEST)
Igen, ezt támogatom. Esetleg egy külön sablon erre a célra? –  Vitya Kirov (김위탸) Itt oltogathatsz (우체국) 2012. október 22., 00:04 (CEST)
Nyilván külön sablon kellene, de azért Franciaország meg Finnország lehetőleg ne kerüljön bele megint. --Pagonyfoxhole 2012. október 22., 00:32 (CEST)
na azokat én se értem, hogy kerültek bele, de én a XX. századi történelemhez bevallottan hülye vagyok, nem mertem volna rákérdezni :D Alensha 2012. október 22., 02:47 (CEST)
Franciaországnak voltak szocialista kormányai, sőt elnökei is (lehet, hogy a finneknél is előfordult ilyesmi). De azok a szocialisták nem ezek a szocialisták, hm... Ha én zongorázni tudnék. --Pagonyfoxhole 2012. október 22., 11:27 (CEST)
Akkor? Csináljunk egy új sablont franciák és finnek nélkül? Különben Pagonynak igaza van, azok a szocik nem olyan szocik. Én pedig azt hiszem most megyek, és írok egy könyvet. –  Vitya Kirov (김위탸) Itt oltogathatsz (우체국) 2012. október 22., 14:27 (CEST)
thread_title: Kommunista vagy szocialista
Vita:Lillafüred

message: @Szerkesztő:Szalax
Tény, hogy nem készült el 99 évvel az építés megindulása előtt, és tény hogy 2022.08.20.-án én már ott voltam, nem volt ott a szalag hogy építési terület, tilos belépni, a táblák se voltak ott ezen felirattal, az se hogy kamerával megfigyelt terület. Fel is mentem rá. Hegedüs Zoltán vita 2022. augusztus 25., 21:41 (CEST)
replies: text: Örülök, hogy felmentél rá, én sajnos még nem. Az információ, amit beírtál, lényegtelen. Gondolj bele, ha valaki 5-10 év múlva elolvassa a szócikket, számára fontos információ, hogy már három nappal korábban is nyitva volt? Üdv  … szalax üzenő 2022. augusztus 25., 21:50 (CEST)
replies: text: :

text: :Tény, hogy nem 23.-án adták át a rendeltetésének, ha már 20.-án is meg volt nyitva. Akkor volt az átadóünnepség. Tény, hogy nem készült el 99 évvel az építése kezdete előtt. 2 hibát is javítottam, amiket 2-szer is visszaállítottál. Akkor javítsd ki őket te. Hegedüs Zoltán vita 2022. augusztus 25., 21:56 (CEST)
thread_title:  Miért lett visszaállítva? 

message: Ez azt sugallja, hogy az egész Lillafüred látható a képen, holott ennek a vonal alakú településnek csak a vége látható, a kép bal oldalán levő hegy takarja: annak lábánál van, a 2 hegy között. Mivel kanyarog is, csak felülről lehetne olyan képet készíteni amin az egész látszik.
91.120.158.133 (vita) 2024. május 14., 11:12 (CEST)
thread_title:  Felső-Hámor és Lillafüred látképe a Szeleta-tetőről
Vita:Pereces

message: Diósgyőrt, az anyatelepülést, nem 1950-ben, hanem 1945-ben csatolták Miskolchoz.
Sta064 vita 2020. június 7., 11:27 (CEST)
replies: text: Így van, Peyerk már javította is. Köszi.  … szalax üzenő 2020. június 7., 16:47 (CEST)
thread_title:  Miskolcba való beolvadás éve?
Fájlvita:Wech.JPG

message: Ki a szerzője a képnek? Ha nem tudjuk ki az, akkor honnan tudható, hogy több mint 70 éve elhunyt? A leírólap állítása szerint a kép 1932-es. Egy 1932-es kép szerzőjénél nem kizárható, hogy még élt a kép elkészülte után akár 10-15 évet is.
A képre lehetne alkalmazni esetleg a  sablont, de mivel a képnek nincs forrása, így nem bizonyítható, hogy a kép valóban 1932-ben lett először közzétéve.
Mellesleg nagyon rossz minőségű a kép, így talán nem is érdemes foglalkozni a licenc tisztázásával. Hungarikusz Firkász Ide írkássz! 2012. október 21., 09:22 (CEST)
thread_title:  Licenc vitatása
Vita:Péterfi József

message: A cikk első formájában a  Dabóczi János cikk 2012. október 20., 21:10-i állapota alapján készült. Az eredeti szerkesztői addig az időpontig a következők voltak a botszerkesztésektől eltekintve):
* 19 (17/2) Karmela 2012-10-19 04:36 – 2012-10-19 11:08
* 5 (4/1) Malatinszky 2012-10-08 03:48 – 2012-10-08 03:58
* 4 (4/0) Vénróka 2012-10-17 19:11 – 2012-10-17 19:21
* 2 (0/2) Vadaro 2010-12-03 16:53 – 2010-12-03 16:59
* 2 (1/1) Hkoala 2012-10-19 05:36 – 2012-10-19 05:38
* 2 (0/2) Csurla 2012-03-20 05:48 – 2012-03-20 05:49
* 1 (1/0) Data Destroyer 2007-02-17 16:48 – 2007-02-17 16:48
* 1 (1/0) Hungarikusz Firkász 2012-10-09 08:03 – 2012-10-09 08:03
--Karmela posta 2012. október 21., 12:41 (CEST)
thread_title:  A cikk szerkesztői 

message: :A röplap 1796-ban született első aláírójáról az áll Szinnyeinél, hogy „még 23 éves nem volt, mikor az akkori tanárok ajánlatára a marosvásárhelyi egyház megválasztotta lelkészének; azonban theologiai ismereteinek bővítése végett, miután a külföldre mehetés akkor akadályozva volt, a bécsi egyetemen még egy évet töltött”. Ezzel az akadályoztatással van problémám. 
replies: text: Ugyanis e szerint a forrásom szerint:
replies: text: ::*

text: 1795-ben ugyan megtiltották a magyarországi és erdélyi diákoknak az addig bevett peregrinációt, de ezt a tilalmat 1802-ben néhány egyetemre nézve feloldották már, Tübingen, Göttinga, Wittenberga és Leipzig újra látogathatóvá vált. Ez tehát az 1796-os születésű Péterfit már nem akadályozhatta abban, hogy mondjuk Göttingában tanuljon. Milyen akadályoztatásról van tehát szó 1818 körül Marosvásárhelyt? Vagy a marosvásárhelyiek bevett peregrinációs iránya valamelyik továbbra is tiltott egyetem felé, mondjuk Svájcba vagy Hollandiába mutatott? Ez uóbbinak ellent mond, hogy az ugyancsak református lelkésszé lett Péterfi Albert a 1829 utáni években főleg a göttingai egyetemen tanult.
--Karmela posta 2012. október 22., 07:30 (CEST)
thread_title:  Milyen akadályoztatása volt a külföldre mehetésnek 1818 körül Marosvásárhelyt?
Vita:Morcsányi Géza

message: Az ÉS 2019. július 5-i számában, a 23. oldalon Molnár Zsófia „Idegen tollak” c. színikritikájából: 
replies: text: a Wikipédián Morcsányi Géza fordításai között »...a listán ez szerepel: „Csehov: Vadméz”. Azt hiszem, ez végképp a filológia halála. De most direkt nem javítom ki az oldalon.«
Javítottam. Köszönjük, hogy felhívta rá a figyelmet. – Vadaro vita 2019. július 8., 21:49 (CEST)
thread_title:  Vadméz
Vita:Mórahalom

message: Miért horvátul van megadva, holott Vajdasággal határos, ahol horvátok elenyésző számban élnek? --Voxfax vita 2013. október 9., 00:08 (CEST)
thread_title:  Szerb neve 

message: Ettől függetlenül 'egy az egyben' mégsem maradhat így a szócikk, mindjárt az első szó: „TelepülésÜNK...” --Holdkóros vita 2014. február 27., 14:12 (CET)
replies: text: Szerkeszd bátran! Én csak a szövegengedélyezést intéztem, nem a szöveg tartalmi részének ellenőrzését, átnézését végeztem. Hungarikusz Firkász Ide írkássz! 2014. február 27., 14:15 (CET)
thread_title:  Szövegengedély 

message: A címer cseréje az alábbiak alapján történt: 7/1991. (VIII.28.) Ör. rendelete Mórahalom város címeréről, zászlójáról és azok használatáról.
thread_title:  Címer cseréjéről
Vita:Rezesfejű mokaszinkígyó

message: A viperafélék lap szerint a latin név Agkistrodon contortrix. Az angol wikipédia Agkistrodon contortrix cikke eléggé mást állít erről a fajról (USA és Mexikót ír elterjedtségnek, nem Tasmániát; színe nem fekete hanem vörös-barnás rejtőszín; és bár szereti a békát, 90%-ban rágcsálót eszik). Valaki hozzáértő rá/utánanézhetne, mi az igazság. Szaszicska vita 2012. december 7., 14:28 (CET)
replies: text: Időközben rendeződött. Szaszicska vita 2016. október 31., 23:43 (CET)
thread_title:  Tartalmi kérdések
Vita:Zöld csörgőkígyó

message: Probáltam kihozni belőle valamit, így már talán közelebb van a valósághoz. A neve azért érdekes, mivel a Crotalus nembe tartozó fajokat hívják csörgőkígyóknak, a Trimeresurus fajait pedig bambuszkígyónak, de sajnos itt leállt a tudományom. VC-süzenet 2012. október 22., 23:06 (CEST)
thread_title:  Javítás 

message: A taxoboxot, amit korábban tévesen beillesztettem, kicseréltem a megfelelőre, mert az előző egy másik faj jellemzőit mutatta.Rextacskó vita 2012. október 23., 09:55 (CEST)
thread_title:  A taxoboxot kijavítottam 

message: A gyalogkakukk nem lehet főellensége, hacsak nem ballisztikus rakétákkal támadja a zöld csörgőkígyókat Ázsiában, mivel a gykakukk közép-amerikai faj. :)Rextacskó vita 2012. október 25., 10:11 (CEST)
replies: text: Töröltem. VC-süzenet 2012. október 25., 20:24 (CEST)
thread_title:  A [[gyalogkakukk]], mint főellenség 

message: Ezt némiképp át kellene fogalmazni (Pl: A csörgőkígyók a -mondjuk-pleisztocén földtörténeti korban kezdtek kialakulni.) Valahogy így tudományosabban-enciklopédikusabban nézne ki, mint az hogy ekkor még mamutok csatangoltak a vidéken...Rextacskó vita 2012. október 26., 09:35 (CEST)
thread_title:  Ez a mamutos rész....
Vita:Pál Ferenc

message: Ez a lap direkt mutat az egyértelműsítő helyett a Pál Ferenc (pap) lapra, mert azt kb. 500-1000 alkalommal keresik havonta, szemben a Paál Ferenc (tanár) lappal, amit  kb. 5-en, a többi pedig nincs még megírva. Lásd itt és itt. Piraeus vita 2012. október 23., 20:06 (CEST)
thread_title: Átirányítás oka
Vita:1905-ös orosz forradalom

message: :Ez a szócikk végtelenül elnagyolt és a véres vasárnap hatásos említésén túl adós marad a forradalmat kiváltó okok tényszerű bemutatásával (pl. hol és mikor volt "éhínség"?), de főleg a forradalom lefolyásának nem szentel semmilyen figyelmet. "Az idők során" - nagyon jó! Vagyis tök mindegy, mikor, hol, kik és miért.
replies: text: Arra sem ad magyarázatot, miért hívjuk még mindig "forradalomnak", miközben a "Nagy októberit" sokan egyszerűen puccsnak tartják?----Linkoman vita 2014. október 17., 17:53 (CEST)
thread_title:  Egy állítólag "nélkülözhetetlen" téma jobb szócikket érdemelne
Vita:Sztrájk

message: "...Októberi Szocialista Forradalom után alakult új típusú forradalmi munkáspártoknak..."
"...fasiszta államok korlátozták vagy megszüntették a munkások jogát..."
"...valamint 1962-ben a francia általános sztrájk, amely a fasizmus erőinek megfékezésére irányult..."
"...sztrájkmozgalom bontakozott ki a vezető imperialista országokban, az USA-ban..."
Ezeknek így elég komcsi propaganda íze van. 
Rá kell tenni a „nem semleges” sablont. Rátettem. Hidaspal vita 2014. augusztus 16., 01:56 (CEST)
thread_title:  Nem semleges
Fájlvita:Erdélyi bányavasút menetrend.jpg

message: A mű szerzője Gayer Márk, nem pedig a feltöltő. A mű 1916(!)-ban készült. A két információ kizárja, hogy az a licenc, ami úgy kezdődik, hogy: „Én, e mű szerzője a művemet az alábbi kettős licenc alá helyezem” alkalmas lenne erre a műre. Bár talán erre alkalmas a  licenc, de ebben nem vagyok biztos. Hungarikusz Firkász Ide írkássz! 2012. október 24., 18:47 (CEST)
thread_title:  Licenc vitatása
Vita:Kollektivizálás Magyarországon

message: Tisztelt Szerkesztő!
Sajnos nem tudom még hogyan lehet üzenni a szócikk szerkesztőjének ezért ide írok - hátha eljut az üzenet... Az alábbiakat nem kérem és kívánom közzétenni, mert nem az a célja. Erdei Ferenc wikipédiás szócikkének továbbgondolása utána jutottam el ide (téeszesítés, TSZ), mivel már azt is hiányosnak tartottam. 
Mindenféle politikai nézettől és egyebektől eltekintve, pusztán a tényekre támaszkodva érdemesnek tartanám átgondolásra azt a tényt, hogy a téeszesítés nem volt egy "egyszerű történet" - ha szabad így fogalmaznom. Falun élve - néprajzkutatóként - gyakran belebotlok a téeszesítés (kb. 1957-1961) történeteibe, amelyek mind arról szóltak, hogy kitől és mit vettek el, hogyan kellett egy élet munkáját (más esetben ősi örökséget) a "közösbe" beadni. Ez akkora (az időseknek máig meghatározó) trauma volt a vidéki embernek, hogy az mai szemmel gyakorlatilag elképzelhetetlen. Természetesen ez szép szóval, ígéretekkel, rábeszéléssel, erélyes fellépéssel, kényszerítéssel, gyakran nyers erőszakkal ment. A TSZ-ek felfutása után, ezek viszonylag jól prosperáló intézmények voltak, amik így és ilyen módon csak a szocialista keretek között működtek, de pl. egy kapitalista rendszerben egy-két hónapon belül tönkrementek volna. (Pedig szövetkezetekre kapitalista országban is van példa: Dánia!) 
Tehát a téeszekről szólva nem szabad feledni a téeszek kétarcúságát: bár rengeteg embernek adtak munkát a '60-'90-ig tartó időszakban, azonban a magyar parasztság (gyakorlatilag az ország nagy hányadát adó lakosság) magángazdálkodásának derékba törésével jöttek létre.
Jómagam nem vállalkozom a szócikk kibővítésére, és most fejből szakirodalmat sem tudok ajánlani. Talán Dr. Magyar Bálint A Dunánál (Bp. 2007.) című munkájából (film és könyv) lehet meríteni.
Üdvözlettel
Schill Tamás
néprajzos muzeológus - Dunapataj  (CEST)

message: Részben a fenti régi hozzászólás indokolja a lektorálás szükségességét, de a cikk más problémái is. A Fajtái fejezet szerintem egyszerűen értelmetlen. A végére pedig kellene egy kitekintés arra is, hogy a termelőszövetkezetek szétverése mit eredményezett, van-e ma Magyarországon kisparaszti gazdálkodás, sor került-e a szövetkezetesítés bűneként felróttak megváltoztatására. – Szilas vita 2021. február 5., 18:11 (CET)
thread_title:  A lektor sablon indoklása
Vita:Ellenkormányzás

message: "kanyarodás kezdetén a kormányt a kanyarodással ellentétes irányba fordítjuk, vagyis ellenkormányzást végzünk."
Ez biciklinél és versenymotornál a borulás biztos módja. A fenti mondat csak salakmotornál érvényes, aminél látványosan az ellenkező irányban tartják a kormánykereket, de más járműnél az állítás téves. misibacsi*üzenet 2012. október 25., 11:44 (CEST)
thread_title: Lektor
Vita:Maroklőfegyver

message: Az a róka 
Magyarán azt elsütőbillentyűnek is lehet nevezni, amit a maroklőfegyver esetében ravasznak is neveznek. Az elsütőbillentyű viszont kilencszer van a szócikkben, a ravasz csak kétszer. Apród vita 2020. március 28., 18:51 (CET)
thread_title:  Ravasz?
Vita:Délkelet-Ázsia

message: Az oldalon található felsorolásban szerepel a Lan-sziget is. Egy korábbi Kartográfia-atlaszban a sziget neve Lanjü. Egy itteni beszélgetésben (https://hu.wikipedia.org/wiki/Wikip%C3%A9dia:Kocsmafal_(nyelvi)/Arch%C3%ADv99) is így javasolja az átírást egy szerkesztő.
Nem lenne érdemes átírni Lanjüre?
thread_title:  Lan-sziget
Vita:Batch programozás

message: Kijavítottam a Unix/linux rész _javításában_ a born shell megnevezést, mert:
* http://www.gnu.org/software/bash/ azt írja, hogy Bash is the Bourne Again SHell
* enwiki http://en.wikipedia.org/wiki/Bash_%28Unix_shell%29 azt írja, hogy: ...a phrase that sounds similar to born again..., similar, vagyis hasonló.
* http://en.wikipedia.org/wiki/Born_Again címen a szoftverek között sem található.
* így ismert.
Üdvözlettel
--efendi vita 2014. június 29., 00:47 (CEST)
replies: text: Köszi. Zafir (Informatikai műhely koordinátora) vita 2014. június 29., 20:08 (CEST)
thread_title: Unix & Co.
Vita:Párhuzamos történetek

message: Újévi üdvözlet! Gratulálok a csak most olvasott szócikkhez: bősége és színvonala, adatgazdasága stb. révén kis munkával egyetemi szakdolgozat lehetne. (Érdekes, hogy a legtöbbet hozzájáruló szekesztő meg sem említi saját szócikkei között. Bizarr.) Bizonyára van más hiánya is, én magam most csak a számomra feltűnő hiányt említem. A magyar kritikai fogadtatás egyik legfontosabb eseménye a 2000. c. folyóirat bő vitacikke volt. A vitázó kritikusok vezető résztvevője, Margócsy szokatlanul keményen, részletesen kifejtve elmarasztalta a regényt.) Ennek tehát midenképpen helye volna.
Mégegyszer üdv! (valaha 7-8 éve Athanáz9 néven szerzője voltam néhány cikknek)
BG

message: Köszönöm szépen a pozitív visszajelzést. A cikket a szépirodalmi versenyre írtam, valóban eleinte elfelejtettem megemlíteni a szerkesztői lapomon. A szócikk különben annak eredménye, hogy 2012 nyarát gyakorlatilag a Párhuzamos történetek világában töltöttem, felkerestem a budapesti helyszíneket, mindent elolvastam amit találtam a műről. Köszi az utalást a Margócsy kritikára, azt is bele fogom dolgozni. Üdv. HGA HOGATT
thread_title:  Párhuzamos szócikk
Vita:Ékesszólás kiskönyvtára

message: Nem tudom, ki és min felbuzdulva gyártja a Tinta Könvkiadó érdekeltségébe tartozó szócikkeket, de szerintem ezek több, mint reklámgyanúsak, pl.: "kedvező árfekvésben"? – Tao Kai 陶凯 vita 2012. október 27., 01:03 (CEST)

message: Wikipédia:Törlésre javasolt lapok/Ékesszólás kiskönyvtára
thread_title:  A törlési megbeszélés eredménye
Vita:Pálffy Pál (főispán)

message: A régies megfogalmazású szöveget alaposan át kéne fogalmazni, ezért a . Ha hozzájutok, megcsinálom magam, de ha más már hamarabb megteszi, örülök neki. 
--Karmela posta 2012. október 27., 13:34 (CEST)
thread_title:  Szinnyei-lektor 

message: Melyik kitüntetéssel rendelkezett? Tambo vita 2012. október 28., 15:01 (CET)
thread_title:  [[Szent István-rend]] 

message: Más probléma is van: névvariánsként az van írva a szócikkben, hogy "Pálffy Pál József Miklós". Én utánanéztem a névvariánsnak, viszont a Szinnyeiben nem szerepelt névvariáns, a Pozsony vármegye nemes családai kötetben az 1827. június 27-én Bécsben született, 1866. április 4-én elhunyt Pállfy Pál kereszt- és utónévvariánsaként Pál Antal szerepelt.
Ugyanakkor a Petőfi Irodalmi Múzeum katalógusában Pálffy Pál József Miklós szerepel ugyan teljes névként, de születési időpontként 1827. VII. 27. van feltüntetve benne, vagyis nem júniusban, hanem júliusban született ezek szerint.
Összefoglalva két kérdés merült fel bennem: 1. Melyik hónapban született? 2. Mi volt a teljes neve Pálffy Pálnak?
A szóban forgó Szent István-rendről, amelynek megkapta a lovagkeresztjét 1852-ben: MAGYAR KIRÁLYI SZENT ISTVÁN REND tagjai 1764-1944 Apród vita 2012. november 3., 00:47 (CET)
thread_title:  Más probléma is van vele 

message: Ugyanilyen névvel a 17. században létezett egy nádor is, szerintem indokolt lenne egy név-egyértelműsítés. --Norden1990 2013. január 23., 20:39 (CET)
Egyértelműsítő lap elkészítve. Apród vita 2013. január 23., 22:32 (CET)
thread_title: Név
Vita:A francia Becsületrend magyar kitüntetettjeinek listája

message: *Egy fellelt listán  Konok Tamás festőművész is a Becsületrend kitüntetettjeként szerepelt, azonban ő 1997-ben a Francia Köztársaság Nemzeti Érdemrendjének lovagja lett. Jelen listából nevét kivettem. – Fekist vita 2012. október 27., 20:30 (CEST)
*Síremléke, továbbá számos forrás szerint Simonyi óbester is a Becsületrend lovagja volt. Az életét részletesen feldolgozó, kitüntetéseivel külön foglalkozó történész, Merényi-Metzger Gábor szerint a neves huszártiszt nem volt a Becsületrend tagja. Doktori (PhD) értekezésének 155. oldalán írja: „Téves továbbá a felirat azon közlése is, mely szerint Simonyi József a Francia Becsületrend - melyet 1802-ben Napóleon, még mint I. konzul alapított - lovagja lett volna.” Lásd még: Merényi-Metzger Gábor: Simonyi óbester kitüntetései. In: Haditechnika, 2005. 3. sz. 85. p.--Fekist vita 2012. október 28., 13:37 (CET)
*Jelinek Emil (sic!) konzult kivettem a listából. Emil Jellinek (Lipcse, 1853. április 6. – Genf, 1918. január 21.) osztrák-magyar nizzai konzul, üzletember (a Mercedes autó-márkanév bejegyzője) – noha anyja (Rosalia Bettelheim) pesti születésű, nagybátyjai közül pedig Jellinek Móric (1823–1883) az 1850-es évek elején Pesten telepedett le, nagykereskedő lett, a gabonacsarnok elnöke, 1864-től a Pesti Közúti Vaspálya Társulat vezérigazgatója – a fellelhető források szerint osztráknak számított. --Fekist vita 2012. október 28., 20:33 (CET)
thread_title: Jegyzetek
Vita:Leonyida Georgijevna Romanova

message: Mivel a cikkben szereplő többi név is oroszból van átírva, feltételezem, neki is az oroszos lágyítással kellene átírni, még ha csak házassága révén lett is orosz. Nem?– Paxfax vita 2012. október 28., 07:33 (CET)
thread_title:  Nem Leonyida?
Vita:Pálffy Károly József Jeromos

message: Melyik rend? Tambo vita 2012. október 28., 15:55 (CET)
Nyilván a Magyar Királyi Szent István-rendről van szó. A stefaniták a török időkben megszűntek, az olasz Szent István-rend meg ebben a környezetben nem játszik. --Malatinszky vita 2012. november 1., 18:39 (CET)
thread_title:  [[Szent István-rend]]
Vita:Tüdőgyulladás

message: szeretném jelezni, hogy a köpet link a bagolyköpetre mutat.
replies: text: Valóban. :D Mivel a tüdőgyulladásban említett köpetről nincs a magyar Wikipédián szócikk, egyelőre levettem a rá mutató hivatkozásokat. Üdvözlettel: Kohlins vita 2013. október 13., 02:24 (CEST)
thread_title:  Bagolyköpet 

message: A cikket a Translators Without Borders tagjai által a Wikipedia:WikiProject Medicine Translation task force projekt keretében készített fordítás segítségével átdolgoztam, ill. kibővítettem. Viktor vita 2013. július 12., 11:48 (CEST)
thread_title:  Fordítás
Vita:Sándor András (újságíró)

message: Ez a szócikk egyértelműen reklámozza Sándor Andrást. Kérdezésspecialista, univerzális médiaharcos... Ez egy PR-cikk. --Agyalapi vita 2015. április 18., 22:43 (CEST)
*Gondoljatok bele, milyen nehéz jó kérdéseket feltenni vagy tabu témákat feszegetni.--Mártiforrás  2015. május 13., 16:16 (CEST)
thread_title:  Reklám
Vita:3G

message: Az FDD link azt hiszem nem oda mutat, ahova kéne.--89.134.144.165 (vita) 2013. szeptember 4., 09:38 (CEST)

message: Úgy tudom, és ma valaki megkérdőjelezte, hogy a 3G az a beszéd átvitelét is tartalmazza, de itt nincs róla szó. Valaki tud erről valamit?--Csakegyujonc vita 2013. szeptember 8., 22:29 (CEST)
"A Nemzetközi Távközlési Egyesület a 3G-t választotta ki, és ezért ez az egyik a szabványa a harmadik generációs mobilkommunikációnak." Ez a mondat nem tűnik teljesnek. Nem az UMTS lett az egyik 3G szabvány? (a másik a CDMA2000?)– Csakegyujonc vita 2013. szeptember 18., 07:49 (CEST)
thread_title:  beszéd
Vita:Rádióvezérelt óra

message: A lakihegyi adótorony cikk szerint onnan is sugároznak időjelet. Van ahhoz is óra? lehet azt a polgári életben használni?
Radice vita 2012. október 29., 11:24 (CET) (Ezútal Lakihegyi torony tövéből)
Én is csak most értesültem róla, hogy létezik ilyen óra: http://www.conrad.hu/conrad.php?name=Products&pid=672465 A leírás szerint alkalmas a HGA22 vételére is. misibacsi*üzenet 2012. október 29., 17:56 (CET)
Köszönöm
Radice vita 2012. október 29., 18:11 (CET)
Hozzátenném, hogy a kódolás – a cikk állításával ellentétben – köszönőviszonyban sincs a DCF77‑ével. –2A01:36D:114:E:0:0:0:E23 (vita) 2021. május 17., 08:19 (CEST)
replies: text: Nem "a cikk állításával ellentétben", mert az eddig is oda volt írva, hogy a HGA22 kódolása nem azonos vele, de most hangsúlyosabbá tettem, hogy csak a kódolás elve hasonló. Remélem így már megfelelőbb. misibacsi*üzenet 2021. május 17., 09:27 (CEST)
thread_title: Lakihegy